'ทหารไทย'นำร่อง ขายประกันผ่านแอพ
ทหารไทยจับมือเอฟดับบลิวดี นำร่องขายประกันชีวิตผ่าน แอพพลิเคชั่นเป็นรายแรกของไทย  รับเงินคืน 4% ของทุนประกันทุกปี
27 ต.ค. 2561

ทหารไทยจับมือเอฟดับบลิวดี นำร่องขายประกันชีวิตผ่าน แอพพลิเคชั่นเป็นรายแรกของไทย  รับเงินคืน 4% ของทุนประกันทุกปี
นายเบญจรงค์ สุวรรณคีรี หัวหน้าเจ้าหน้าที่บริหาร ME by TMB เปิดเผยว่า ธนาคารเปิดบริการทางการเงินใหม่ ประกัน ME SURE นำร่องขายประกันชีวิตผ่านแอพพลิเคชั่นเป็นรายแรกของไทย พร้อมคุ้มครองทันที โดยได้จับมือกับบริษัท เอฟดับบลิวดี ประกันชีวิต นำเสนอขายผลิตภัณฑ์แรกคือ ประกันสะสมทรัพย์ มอร์ เซฟวิ่งส์ 10/5 ซื้อผ่านแอพพลิเคชั่นของ ME by TMB คุ้มครองทันทีที่ซื้อ และมีโปรโมชั่นพิเศษรับเงินคืนสูงสุด 1 หมื่นบาท สำหรับลูกค้า 500 ท่านแรกที่ซื้อประกันภายในสิ้นปี และเงินจะคืนเงินเข้าบัญชี ME SAVE ทันทีเพื่อรับดอกเบี้ยสูงถึง 1.7% ต่อปี
น.ส.ปรมาศิริ มโนลม้าย ประธานเจ้าหน้าที่บริหาร กล่าวว่า กรมธรรม์ประกันสะสมทรัพย์ มอร์ เซฟวิ่งส์ 10/5 ชำระเบี้ยประกันระยะสั้นเพียง 5 ปี แต่ได้รับความคุ้มครองถึง 10 ปี มีเงินคืน 4% ของทุนประกัน ตั้งแต่สิ้นปี กรมธรรม์ปีที่ 1 จนถึงสิ้นปีกรมธรรม์ปีที่ 10 และสิ้นปีกรมธรรม์ที่ 10 ได้รับเงินอีก 250% ของทุนประกันภัย ความคุ้มครองชีวิตสูงถึง 275% ของทุนประกัน และใช้สิทธิลดหย่อนภาษีได้